આ અંગે પ્રાપ્ત વિગત અનુસાર અત્રેનાં દેરડીવાસ વિસ્તારમાં રહેતા પ્રવિણભાઈ લક્ષ્મણભાઈ ચાવડા ગઈકાલે પોતાનાં કામ સબબ બપોરનાં સમયે નાજાવાળાપરા વિસ્તારમાં ચાલીને જતા હતા ત્યારે પાછળથી આવતી કાર જીજે૦૩એચએ ૩૫૪૩ ના ચાલકે પ્રવિણભાઈને હડફેટે લેતા માથાનાં ભાગે ઈજા થતા સારવાર અર્થે સરકારી હોસ્પિટલે ખસેડેલ જ્યાં તેને ગંભીર ઈજા થયેલ હોય ડોકટરે જુનાગઢ રીફર કરેલ જૂનાગઢ સારવાર માટે તપાસ કરતા ડોકટરે તેને મૃત જાહેર કરેલ જેથી તેના ભાઈ અનીલભાઈની ફરીયાદ પરથી કાર ચાલક વિરૂઘ્ધ ગુનો નોંધી આગળની કાર્યવાહી હાથ ધરી છે.